
ISPIT SAVJESTI 


Priprava za sakrament pomirenja 

vlč. MarinkoMiličević 



Župa Pohođenja BDM 
Bažke Obarije 




Vlč. Marinko Miličević 


ISPIT SAVJESTI 

Priprava za sakrament pomirenja 


IV. dopunjeno izdanje 


Baške Oštarije, 2014 




UVOD 

Ništa ne može dušu opterećenu grijesima smi¬ 
riti i utješiti kao Bog koji oprašta. Svela ispovijed 
ili, kako je Katekizam Katoličke Crkve naziva, sa¬ 
krament pomirenja, pokore, obraćenja ili oprošte- 
nja, sveta je tajna povjerena Kristovim učenicima, 
a time i njihovim nasljednicima (KKC, 1423-1424). 
Bog je onaj koji oprašta i daje vlast opraštanja svo¬ 
jim svećenicima da je vrše u Njegovo ime: „Sna¬ 
gom sakramenta Reda, biskupi i prezbiteri (sveće¬ 
nici) imaju vlast opraštati sve grijehe ‘u ime Oca i 
Sina i Duha Svetoga’ 1 (KKC, 1461). 

Temeljni sakrament spasenja jest krštenje, a cr¬ 
kveni su se oci za sakrament pomirenja nerijetko 
koristili nazivom „druga daska spasenja “, imajući 
pred sobom sliku brodoloma grijeha u kojemu se 
nalazi čovječanstvo Stoga je važno naučiti dobro 
se ispovijedati! O pomirenju Katekizam kaže daje 
to „sakrament ozdravljanja“ (KKC, 1421). Doista, 
sakrament svete ispovijedi ima velike i ljekovite 
učinke! U njemu Sv Ivan Pavao 11. vidi ozdravlje¬ 
nje svega čovječanstva. 

Duhovni učinci sakramenta pokore jesu 
-pomirenje s Bogom; 

- oipuštenje vječne kazne zaslužene 
smrtnim grijesima; 

- oipuštenje. barem djelomično, vremenitih kazni 
koje su posljedica grijeha; 

- mir i spokoj savjesti te duhovna utjeha; 
-povećanje duhovnih snaga za kšćansku borbu. 

(usp KKC. 14%) 

U naše vrijeme je sakrament pomirenja osjetno 
zaživio u Crkvi To je istaknuo i Sv. Ivan Pavao 
II. rekavši: „Uskrsnuće je uvijek prisutno u sakra¬ 
mentu pokore. I toliki uskrišavaju, pa i veliki gr- 
ješnici. Zasluga je mnogih pokreta što su pobudili 
svijest važnosti sakramenta pokore i oproštenja “ 
(Sakrament Pokore. KS. Zagreb. 1997.). 

Kako pristupiti sakramentu pomirenja? Nužno 
je pristupiti sa sviješću da se u tom sakramentu na 
otajstven način susrećemo s Uskrslim Kristom On 
nas tim sakramentom poziva da iskusimo Njegove 
riječi: „Mir vama!“ (Iv 20,19). Doista, svi koji pri¬ 
znaju svoje grijehe i iskreno se pokaju za uvrede 
nanesene dobrom Bogu, nakon ispovijedi osjećaju 

dubok mir! Taj mir je znak susreta s Uskrslim Gos¬ 
podinom i plod oslobođenja od grijeha 

Ispit savjesti koji je pred vama, napisan je kao 
priprava za temeljitu ispovijed Ta priprava može 
vam poslužiti za redovitu ili pak za životnu ispovi¬ 
jed 1 Uputno je da ispovjednik zna za kakvu ste se 
ispovijed pripremili. U redovitoj ispovijedi treba 
izbjegavati opširno iznošenje svoje životne priče, 
događaja i molitvenih iskustava. Ako tko osjeća 
potrebu za dužom ispovijedi, ili želi iznijeti svoju 
životnu priču kako bi ispovjednik dobio bolji uvid 
u okolnosti problema, tada se s ispovjednikom tre¬ 
ba unaprijed dogovoriti da odvoji više vremena. 
Nije potrebno ovu knjižicu donijeti na ispovijed, 
čitati sva pitanja i na njih odgovarati, već se treba 
usmjeriti samo na ono što je vaša konkretna mate¬ 
rija za ispovijed Pri tom valja paziti da se ne pro¬ 
pusti ispovjediti teške grijehe, koje je nužno izreći 
u osvom sakramentu. 

Nije lako sastaviti ispit savjesti, poglavito da¬ 
nas kada su vjernici izloženi mnogim utjecajima 
diktature relativizma Neka pitanja u ovoj knjižici 


1 Koja jc korist od životne ispovijedi, vidi bilješku 44 u Duhovnim 
vježbana" Sv Ignacija Lojolskoga 

nisu strogo povezana s grijesima, ali su poticajna 
za duhovnu izgradnju. Crkva oduvijek potiče na 
ispitivanje savjesti, a vjernici to rado prihvaćaju 
i tako nastoje svoj život uskladiti s crkvenim na¬ 
ukom Valja imati na umu da nam Gospodin ovim 
sakramentom daruje velike milosti! Tko se ispo¬ 
vijeda ne čini samo sebi dobro nego, i drugima 
„Grijeh jednoga škodi drugima, kao što je svetost 
jednoga drugima na dobrobit" (Pavao VI. Indulgen- 
nam doctrinarum). Kajanjem za grijehe i traženjem 
oproštenja događa se mir među ljudima, kao re¬ 
zultat pomirenja s Bogom, našim Ocem (usp. Ivan 
Pavao II. Dives m misencordia. 14). 

Tijekom povijesti ispit savjesti se prakticirao 
na različite načine i pod raznim vidovima. U sva¬ 
kom slučaju nezaobilazne su tri dimenzije: odnos 
prema Bogu, odnos prema bližnjima i odnos pre¬ 
ma sebi. Ispit savjesti osobito je prikladan prema 
Deset Božjih zapovijedi, jer one svojom konkret- 
nošću dodatno preciziraju, a svojom strukturom 
ipak zadržavaju pogled na širinu, dubinu i visinu 
evanđeoske zapovijedi ljubavi Tako i Katekizam 
potvrđuje da ..same zapovijedi razlazu odgovor ljubavi 
koju je čovjek pozvan dati svome Bogu” (KKC, 2083). 

Drugi obrazac ovoga ispita savjesti pripremljen 
je prema Blaženstvima koja su u središtu Isusova 
navještaja. Oba ispita savjesti osobito su prikladna 
u vrijeme obavljanja duhovnih vježbi 

Treći obrazac je Kratki ispit savjesti. Koristan 
je svima koji se redovito ispovijedaju, a žele ispi¬ 
tati svoju savjest pomoću nekog predloška 

“Grijeh je nedostatak ljubavi”, naglašava Sv. 
Augustin. Stoga, pravo kršćanstvo podrazumijeva 
djelatnu ljubav! Oni koji se u njoj usavršuju, uz 
suzdržavanje od grijeha, sve više traže i otkrivaju 
dobra koja treba činiti. Božja riječ je nepresušni 
izvor ispitivanja i izgrađivanja savjesti. Crkva nas 
potiče da je svakodnevnio razmatramo jer po njoj 
Duh Sveti prosvjetljuje našu savjest i uvodi nas u 
svu Istinu ( usp. Iv 14,26). Neka i vas u ovoj pripra¬ 
vi za sakrament pomirenja vodi Duh Gospodnji. 

„Ako priznamo grijehe svoje, 
vjeran je on i pravedan: 
otpustit će nam grijehe 
i očistiti nas od svake nepravde. “ 

(I lv 1.9) 

LJUBAV PREMA BOGU 


„Ljubi Gospodina Boga svojega svim 
srcem svojim i svom dušom svojom 
i svom snagom svojom. “ 

(Lk 10, 27) 

1. Vjerujete li da vas Bog ljubi? 

2. Ljubite li Boga? 

3. U čemu tražite sreću svoga života? 

4. Je li vam Bog na prvome mjestu? 

5. Gajite li strahopoštovanje prema Bogu 9 

ISPIT SAVJESTI PREMA DESET 
BOŽJIH ZAPOVIJED 

I. Ja sam Gospodin Bog tvoj, 
nemaj drugih bogova uz mene. 

(I/J 20.2-5; usp Mt 4.10) 

1. Vjerujete li u jednoga, istinskoga Boga: 

Oca, Sina i Duha Svetoga 0 

2. Vjerujete li daje Isus Krist pravi Bog 
i pravi Čovjek? 

3. Klanjate li se Bogu u duhu i istini 
i molite li redovito? 

4. Sumnjate li u neke istine koje Crkva 
naučava 0 

„Neka se kod tebe ne nađe nitko..., tko bi se 
bavio gatanjem, čaranjem, vraćanjem i čaro¬ 
bnjaštvom." (Pw. 18.10) 

5. Jeste li ikad tražili pomoć od nekoga duhov¬ 
nog izvora koji nije od Boga 0 

6. Jeste li nastojali preko duhovnih sila ostvariti 
svoju volju? 

7. Jeste li vjerovali da bi vam neki vidovnjak ili 
nadriliječnik mogao pomoći? 

8. Jeste li odlazili po „pomoć" ljudima koji „ima¬ 
ju" posebne vidovnjačke sposobnosti? 

9. Jeste li drugima savjetovali da se obrate vi¬ 
dovnjaku ili nekom „iscjelitelju"? 

10 Jeste li upozorili osobe koje odlaze vidovnja¬ 
cima, gatarima i sličnima po „pomoć" daje to 
grijeh i štetno' 7 

11. Jeste li povezani s osobama koje se bave okul¬ 
tnim praksama? 

12. Okrivljujete li Boga za zla i neuspjehe u svom 
životu? 

13. Jeste li koga izrugivali zbog njegove vjere u 
Boga ili vjerskog iskustva* 7 

14. Jeste li ikad sudjelovali u nekršćanskim 
obredima? 

15 Jeste li imali doticaja s okultnim praksama 
kao što su: magija (bilo koje vrste), spiritizam 
(zazivanje duhova), čaranje, vraćanje, gatanje, 
bajanje, woodoo, vještičarenje, šamanizam, 
skidanje uroka, čarobni prah, zapisi (npr hod- 
žini), narodni običaji kao što su šišano kum¬ 
stvo, stavljanje krvi životinje u temelje kuće, 
salijevanje olova, bacanje ugljena, prazno- 

vjerno odijevanje rublja naopako, nošenje ha- 
majlija za sreću, vezanje vrpce novorođenčetu 
oko ruke; proricanje budućnosti na karte, grah, 
tarot, štapiće, iz taloga kave, iz dlana; pred¬ 
meti od vidovnjaka za „zaštitu 11 , nekršćanski 
kipovi i slike, vjerovanje da djetelina s četiri 
lista, potkova, dimnjačar, mačka preko ceste, 
donose sreću ili nesreću, kucanje o drvo protiv 
uroka, praznovjerno pljuvanje, čitanje sanjari- 
ce i slično? 

16. Jeste li se izlagali utjecajima kao što su: Ha- 
re Krishna, transcendentalna meditacija, reiki, 
psihokibemetika esena, yoga, zen, rosenkre- 
uzeri, članstvo u nekom tajnom društvu, ko¬ 
munistička partija, slobodno zidarstvo (ma¬ 
sonerija), sotonizam, teozofija, scijentologija, 
kontrola uma, mitološki i gnostički spisi, Nevv 
Age : , Edgar Cayce, Sai Baba, P Coelho, H. 
Blavatsky, Osho, Richard Bach, Maharishi, 
Aleister Crowley, Anton LaVey i drugi? 


1 O negativnom djelovanju Nevv Age praksa korisno je pročitati 
crkveni dokument Isus Knst - donositelj vode žive Kršćansko 
promišljanje o Nevv Ageu, Papinsko vijeće za kulturu. Papinsko 
vijeće za mcđurcligijski dijalog. Vertnim. Split. 2003. 

17. Bioenergija, astrologija, horoskop, kristalote- 
rapija, numerologija, rašlje, regresija, psihote¬ 
rapija (koja nastoji osloboditi čovjeka od mo¬ 
ralne odgovornosti); kiropraktika, akupunktu¬ 
ra, homeopatija, eneagram i Feng Shui, (jer im 
je porijeklo u spiritizmu), astralna projekcija, 
visak’, udisanje prane, vjera u reinkarnaciju, 
obilježavanje dana vještica, ezoterija; inici¬ 
jacija izvan Katoličke crkve (podrazumije¬ 
va izopćenje iz Katoličke crkve)? 4 Za svaku 
praksu se prisjetite koliko ste puta bili, koliko 
ste platili. 

18 Hipnoza, borilačke vještine (posebno one s ri¬ 
ječima ki ili chi koje označuju „energiju”) kao 
što su Tai Chi Chuan, Chi Kung, Ki Aikido ; 
igranje okultnih igara i onih s izvanosjetilnom 
percepcijom, telepatijom ili sličnim, pokreta¬ 
nje predmeta nadnaravnim silama? Računalne 
igrice s okultnim (skrivenim ili neskrivenim) 


' .Da bi spasila razboritost i izbjegla moguću sablazan koja može iz 
toga proizaći. Crkva zabranjuje svećenicima i redovnicima svako 
bavljenje viskom i vraćanjem " Dekret Kongregacije za nauk 
vjere 1 ožujka 1942 (AAS 34.1942.148). 

•Red pokore. KS. Zagreb, 1975. str 193 Sluibem vjesnik 
zagrebačke nadbiskupije . br. 1/1991. str 12. br 2/1993 . str 61 

sadržajima kao što su „Tamnice i zmajevi" 
(Dungeons & Dragom) i njima slične igrice, 
Yugioh, Pokemon' ( Pocket Monsters - „dže¬ 
pna čudovišta"), Digimon (Digital Monsters 
- „digitalna čudovišta") i ostali (animirani) 
filmovi s mitskim likovima kojima se pripisu¬ 
ju magijske moći, kao i svi sadržaji u kojima 
nema suda što je dobro, a što zlo? Gledanje fil¬ 
mova strave ili s poganskim obredima. Slušanje 
sotonske glazbe, posebno Gothic i Heavy Metal 
(Black Metal, Death Metal i Thrash Metal), na¬ 
rodne glazbe s proklinjanjem (npr. proklet dan 
kad sam se rodio, kad sam te upoznao i slično); 
Nevv Age glazba? Gledanje magijskih, ezoterij- 
skih ili sotonističkih stranica na Internetu? 

19. Poučavate li djecu da ne gledaju i ne slušaju 
okultne sadržaje? 

U molitvi se prisjetite postoji li još nešto što ste 
prakticirali, a da ovdje nije navedeno.. 


' http://fonims catholic com/shmvthread php’t= 15210(13 01 
2012.)http //www voutube comAvatch - ’ v = 3cGEwFlsk0g (13 
012012 .) 

II. Ne izusti ime Gospodina, 

Boga svoga uzalud! 

(Izl 20.7; Pnz 5.11: usp. Mt 5.33-34) 

1. Psovka - buljenje Božjeg imena ili svetaca? 

2. Izgovaranje Božjeg imena ili imena svetaca 
bez nutarnjeg osjećaja strahopoštovanja? 

3. Zaklinjanje Božjim imenom? 

4 Krivokletstvo, lažno zaklinjanje pozivajući se 
na Boga? 

5. Poštapalice (dabogda, bogmanje i slično)'’ 

6. Ostale psovke 9 

7. Jeste li prekršili pobožni zavjet ili prisegu? 

III. Spomeni se da svetkuješ 

dan Gospodnji. 

(I/l 20.8-10; usp. Mk 2.27-28) 

1. Slavite li redovito svetu Misu nedjeljom i na 
zapovijedane blagdane: Božić, Tijelovo, Veli¬ 
ka Gospa i Svi sveti? 

2. Radite li nedjeljom i zapovijedanim blada- 
nima, a da narav posla i poslodavac to ne 
zahtijevaju 9 

3. Nastojite li da nedjelja bude posvećena Bogu, 
čitanju Biblije i molitvi? 

4. Nastojite li biti sabrani kod svete Mise? 

5. Dolazite li u crkvu prije početka svete Mise 
kako biste se u molitvi sabrali? 

6. Kasnite li na svetu Misu ili možda dolazite u 
zadnji čas? 

7. Ostajete li nakon Mise zahvaliti Bogu? 

8. Dolazite li u crkvu neprikladno odjeveni? 

9. Pričešćujete li se kod svete Mise? Ako ne, za¬ 
što ne? 

10. Jeste li se ikad pričestili svetogrdno ili koji dru¬ 
gi sakrament primili u stanju teška grijeha? 

11. Darujete li prilog kod svete Mise po svojim 
mogućnostima 9 

12. Jeste li održavali post i nemrs u određene 
dane 9 

13. Jeste li sudjelovali u obredima nekatoličke 
crkve gdje se negativno govori o Majci Bož¬ 
joj, svecima, sakramentima, papi i crkvenom 
Učitelj stvu? 

IV. Poštuj oca i majku da dugo živiš 
i dobro ti bude na zemlji 

(Izl 20.12. usp Ef 6.1-3) 

1. Poštujete li svoje roditelje i roditelje svoga 
bračnoga druga? 

2. Jeste li zahvalni za život koji vam je Bog daro¬ 
vao preko vaših roditelja? 

3. Jesu li vam roditelji sami i ostavljeni'* 

4. Osjećate ii nesnošljivost prema roditeljima? 

5. Pomažete li roditeljima velikodušno ili iz 
koristoljublja? 

6 Postoji li nešto što niste oprostili roditeljima? 

7. Ponižavate li roditelje i odgojitelje 0 

8. Ogovarate li roditelje? 

9. Molite li za roditelje? 

10. Brinete li za sakramentalni život roditelja ako vi¬ 
še ne mogu ići u crkvu? 

11. Održavate li dobre odnose ljubavi i poštovanja 
u obitelji? 

12 Kao roditelj, jeste li radosno prihvatili svoju 
djecu kao Božji dar? 

13. Dajete li djeci dobar primjer vjerskoga i mo¬ 
ralnoga života? 

14. Razgovarate li sa svojom djecom ili ste ih pu¬ 
stili da se ponašaju i žive kako žele? 

15. Njegujete li zajedničku molitvu u obitelji? 

16. Jeste li prema djeci otresiti, srditi, galamite i 
za sve ih okrivljujete 0 

17. Iskorištavate li djecu da ostvare vaše želje i 
ciljeve? 

18. Jeste li preopteretili djecu svojim problemima, 
prevelikim odgovornostima i poslovima? 

19. Ignorirate li djecu kao da njihovo mišljenje i 
pomoć ne vrijede? 

20 Ponižavate li svoju djecu kao nesposobnu, ne¬ 
spretnu, „smotanu 1 ' 0 

21. Jeste li govorili djeci „nikad ništa od tebe" ili 
tomu slično? 

22. Prigovarate li djeci što za njih morate trpjeti, 
plaćati školovanje i uzdržavanje, izazivajući u 
njima osjećaj krivnje? 

23. Boje li vas se djeca ili vas poštuju? 

24. Namećete li djeci vjerničku praksu ili im to 
dobrim primjerom svjedočite? 

25. Molite li za svoju djecu? 

26. Promišljate li što bi bila Božja volja za vaše 
dijete, tako da taj izbor poduprete? 

27. Poštujete li slobodu izbora njihova bračnog 
druga? 

28. Nastojite li u obitelji služiti drugima? 

29 Ako nemate djece, razmišljate li o plemenitu 
činu posvajanja djeteta? 

30. Ako ste odlučili biti trajno neoženjeni, jeste li 
za to našli plemenite, evanđeoske razloge? 

V. Ne ubij! 

(Iz! 20,13; usp. Mt 5,21-22) 

1. Poštujete Ii ljudski život od začeća do prirodne 
smrti, svoj i tuđi? 

2. Hotimično ubojstvo, pokušaj samoubojstva? 

3. Ubojstvo (nerođena) djeteta, pobačaj (jednako 
su krivi otac i majka), nagovaranje na pobačaj, 
sudjelovanje pri pobačaju, ne buniti se protiv 
pobačaja, zastupati pobačaj? 

4. Uporaba sredstava koja ubijaju dijete na¬ 
kon začeća (spirala, kontracepcijske pilule i 
slično)? 

5. Borite li se protiv pobačaja i kulture smrti? 

6. Umjetna oplodnja? 

7. Mučenje druge osobe (sadizam), mučenje sama 
sebe (mazohizam), mučenje životinja? 

8. Ubijanje drugoga ili sebe riječima? 

9. Tučnjava, srdžba, želja da se drugomu nanese 
zlo, osveta? 

10. Ogovaranje (nepotrebno iznošenje istine), kle¬ 
vetanje (iznošenje laži)? 

11. Izdaja, otkrivanje nečije tajne? 

12. Nebriga za tijelo, izgladnjivanje, prejedanje, 
opijanje, droga 0 

13. Nastojite li živjeti u stanju milosti, pristupati 
svetoj pričesti čiste savjesti 0 

14. Ponižavate li, tlačite ili iskorištavate koga? 

15. Jeste li u govoru ljubazni ili osorni? 

16. Mrzite li koga? 

17. Vozite li brže od dopuštene brzine? 

18. Ako ste sudjelovali u prometnoj nesreći, jeste li 
pobjegli s mjesta nesreće 0 

19. Ovisnost o alkoholu ili nekim narkoticima? 

20. Ovisnosti (hazarderstvo) o igrama i kocki, pri¬ 
mjerice casino, kartanje, klađenje, loto, bingo, 
športska kladionica i slično? 

21. Radoholičarstvo, bježanje od nemirne savje¬ 
sti, ili besposličarenje i bezvoljnost? 

22. Želja da tko umre (ili da vi umrete), da koga 
ubiju ili da ga Bog kazni? 

VI. Ne sagriješi bludno! 

<1x1 20.14: usp Mt 5.27-28) 

1. Prihvaćate Ii svoj spolni identitet kao Božji 
dar, to što ste muško ili žensko? 

2. Je li vam krepost čistoće vrednota? 

3. Besramne misli i riječi, vicevi, nepristojno 
odijevanje, pjesme, priče' 7 

4. Požudni pogledi i želje, kult strasti* 7 

5. Tjelesna prisnost izvan braka, dodirivanje ko¬ 
je prelazi granicu prijateljskoga? 

6. Spolni odnosi prije braka, izvan braka? 

7. Samozadovoljavale? 

8. Izopačena spolna ponašanja: pedofilija, ho¬ 
moseksualnost, silovanje, sodomija ili besti¬ 
jalnost, te ostala perverzna ponašanja? 

9. Preljub, rodoskvmuće (incest), prostitucija? 

10 Erotski i pornografski sadržaji, filmovi, časo¬ 
pisi, knjige, topless barovi, nudistička plaža? 

11. Zavođenje? 

12. Maštanje o izvanbračnom spolnom činu? 

13. Spolnost u braku: je li u ljubavi i nježnosti? 

14. Izbjegavanje spolnog čina u braku, izbjegava¬ 
nje bračnog partnera? 

15. Grubost u spolnom činu u braku, sebičnost, 
nesuradnja srcem? 

16. Prekinuti snošaj? 

17. Popuštanje neurednoj pohoti i požudi tijela? 

18 Borite li se s požudom tijela ili udovoljavate 

svakom osjećaju? 

19. Njegujete li u sebi čiste nakane? 

20. Njegujete li stidljivost, čednost i čistoću kao 
vrednote? 

21. Gledate li na bližnjega svoga kao na sestru ili 
brata 9 

22. Jeste li strpljivi sa sobom u borbi za čistoću 
srca i tijela? 

23. Imate li problema s ljubomorom ili bludnim 
maštanjima? 

24. Poštujete li svoje tijelo i tijelo bližnjega kao 
hram Duha Svetoga? 

25 Molite li za milost čistoće? 

VII. Ne ukradi! 

(ItI 20.15; usp. Ml 19,18) 

1. Poštujete li tuđu imovinu, privatno i državno 
vlasništvo? 

2. Jeste li prevarili koga radi materijalne dobiti? 

3. Jeste li ukrali (što, koliko, od koga)? 

4. Jeste li uništavali privatnu ili društvenu 
imovinu? 

5. Ako ste posudili novac, ili što drugo, jeste li 
vratili dug? 

6. Jeste li pohlepni za novcem, bogatstvom, ma¬ 
terijalnim blagostanjem 9 

7. Primate li, ili dajete mito, sređujete „sve preko 
veze“ na štetu drugih, korupcija? 

8. Nemar za sirotinju? 

9. Odšteta radniku ili poslodavcu, nesavjesno 
obavljanje posla, krijumčarenje? 

10. Procjenjujete li nepravedno tuđi rad i imovinu? 

11. Služite li se povlasticama koje vam ne pripa¬ 
daju? “Švercate” li se? 

12. Nerad, lijenost, izbjegavanje posla, laka zara¬ 
da (bez truda), neodlazak na posao? 

13. Plaćate li uredno račune? 

14. Jeste li škrti ili možda rastrošni? 

15. Prisvajate li sudskim postupkom nešto što 
vam ne pripada? 

16. Tlačite li udovice i sirotinju? 

17 Uskraćujete li radniku zasluženu plaću ili 
zdravstveno osiguranje? 

18. Utaja poreza, kupovanje „na cmo“, kupovanje 
ukradene robe? 

19. Prisvajate li tuđa intelektualna i materijalna 
dostignuća kao svoja? 

20. Ako ste koga zakinuti u čemu, jeste li nado¬ 
knadili štetu? 

21. Podupirete li građanska dobra, primjerice zaštitu 
okoliša, plaćanje poreza, glasovanje, domolju¬ 
blje i slično? 

22. Jeste li rastrošni, nepotrebno trošite novac na 
kupnju novih stvari; prekomjerno puštanje 
vode ili struje da se troši, cijeli dan televizor 
nepotrebno uključen, svjetlo, drugi aparati i 
slično? 

VIII. Ne reci lažna svjedočanstva! 

(Izl 20.16; usp. Mt 5.33) 

1. Jeste li istinoljubivi'’ 

2. Jeste li ikad krivotvorili neku istinu? 

3. Vjerujete li daje Božja riječ istina? 

4. Jeste li kalkulirali i varali sebe pod izlikom: 
sagriješit ću pa ću se pokajati i ispovjediti? 

5. Zauzimate li se za istinu i istinoljubivost me¬ 
đu ljudima (Crkva, obitelj, posao, molitvena 
zajednica)? 

6. Laskate li i dodvoravate li se kome radi neke 
koristi? 

7. Jeste li prema autoritetima pristojni, a prema 
ukućanima i ostalima otresiti? 

8. Jeste li zatajili svjedočiti za Isusa iako znate 
što je sve za vas učinio? 

9. Imate li povjerenja u ljude ili ste nepo¬ 
vjerljivi? 

10. Priznajete li drugomu ono što mu pripada i u 
čemu se odlikuje? 

11. Skrivate li dobra djela drugoga ili ih umanju¬ 
jete radi vlastite koristi? 

12. Jeste ii ikad lažno svjedočili na sudu? Krivo¬ 
kletstvo: laž izrečena pod prisegom? 

13. Jeste li ikad „ocrnili" drugoga kako bi poslo¬ 
davac, poglavar ili tko drugi o njemu stekao 
loše mišljenje? 

14. Jeste li dali negativan sud o drugome (kao 
svoje mišljenje) bez dokaza o krivnji? 

15. Ogovarate li, tj. otkrivate li nepotrebno tuđe 
pogrješke i mane 0 

16. Klevećete li, tj. štetite li dobru glasu drugoga 
tvrdeći suprotno od istine? 

17. Jeste li ikad lagali? 

18. Jeste li pristrani? 

19. Jeste li komu otkrili povjerenu vam tajnu? Ču¬ 
vate li tajne svoje struke? 

20. Podnosite li na kršćanski način ogovaranja i 
klevete ili uzvraćate istom mjerom 0 

21. Ako ste koga povrijedili lažima ili krivim su¬ 
dom, jeste li zatražili oproštenje? 

22. Jeste li izrekli išta o drugome štoje povrijedilo 
njegovo dostojanstvo djeteta Božjega? 

IX. Ne poželi tuđega ženidbenog druga! 

(Izl 20,17; usp. Mt 5.28) 

1. Ljubite li svoga bračnoga druga nepodijeljena 
srca? 

2. Jeste li poticali koga na razvod braka? 

3. Jeste li komu ugrozili brak ili ,,vezu“? 

4. Jeste li željeli da čiji brak ne uspije? 

5. Jeste li bili zavidni zbog čijega sretna braka? 

6. Jeste li se bez valjana razloga protivili čijoj 
ženidbi? 

7. Jeste li se udvarali osobi koja je u braku ili u 
zaručničkoj vezi? 

8. Jeste li počinili preljub s osobom koja je u bra¬ 
ku ili zaručena? 

9 Jeste li skloni svojim ponašanjem, ophođe¬ 
njem i odijevanjem izazivati požudu 17 

10. Odijevanje (odjeća pripijena uz tijelo, ili pro¬ 
zirna, odjeća koja ne pokriva bedra i poprsje)? 

11. Jeste li svjesni da svojim nečednim odijeva¬ 
njem možete izazvati maštanja, emocije pa i 
požudu kod drugih osoba? 

12. Jeste li namjerno zavodili koga? 

13. Pazite li na to da ne gradite prisnost s osobom 
suprotna spola ako nije vaš (mogući) partner 9 

14. Nadzirete li svoje misli i maštanja da vas ne 
odvedu u požudu prema tuđem partneru? 

15. Promatrate li tuđega partnera s poštovanjem ili 
kao mogući objekt svoje požude? 

16. Suzdržavate li se u razgovorima od dvosmisle¬ 
nosti koje ugrožavaju vjernost i pristojnost? 

X. Ne poželi nikakve tuđe stvari! 

(Izi 20. 17; usp Ml 6.21) 

1. Jeste li poželjeli nešto što pripada drugomu? 

2. Gledate li na sve kroz materijalnu dobit 9 

3. Uspoređujete li se s drugima po bogatstvu 9 

4. Jeste li nezadovoljni, ljubomorni i zavidni ako su 
drugi bogatiji od vas? 

5. Jeste li skloni natjecanju i neumjereni u stjeca¬ 
nju materijalnih dobara? 

6. Jeste li komu oduzeli posao ili mu uskratili 
mogućnost napretka? 

7. Jeste li poželjeli materijalnu štetu drugome? 

8. Jesu li vam prijatelji samo oni od kojih imate 
koristi? 

9. Radujete li se tuđem uspjehu i blagostanju? 

10. Razmišljate li komu biste trebali materijalno 
pomoći? 

11. Ako je tko u vašem rodu ili susjedstvu u veli¬ 
koj oskudici, pomažete li mu? 

12. Izbjegavate li pomoći potrebitima pod izlikom 
da se drugi trebaju zauzeti za njih? 

13. Jeste li navezani na svoje bogatstvo, materijal¬ 
ni posjed? (Mt 5, 3). 

14. Jeste li spremni odreći se svega radi Isusa? 
(Lk 14, 33). 

ISPIT SAVJESTI 
PREMA BLAŽENSTVIMA 


1 . 

„Blago siromasima duhom: 
njihovo je kraljevstvo nebesko ! 44 

(Mt 5,3) 

1. Osjećate li glad za Bogom? 

2. Primate li Boga ponizna srca? 

3. Razdajete li sebe i svoje stvari ljudima u 
potrebi? 

4. Jeste li svjesni da Bog želi siromašne duhom 
po slobodnoj volji, a ne po prisili ili kazni? 

5. Otvarate li se Bogu neprestano u svim okolno¬ 
stima očekujući njegovu pomoć? 

6. Jeste li svjesni da ste siromah i prosac Božje 
milosti? 

7. Molite li za dar poniznosti? 

8. Prihvaćate li sebe? 

9. Jeste li nezadovoljni svojim izgledom, zavidni 
zbog tuđe ljepote i darova? 

10. Živite li svaki dan s pouzdanjem u Boga? 

11. Jeste li umjereni u jelu, piću i kupnji? 

12 Skupljate li nepotrebne stvari - neka ih ima? 

13. Odbijate li Božje opomene? 

14. Griješite li protiv nade, iščekujući da će se ne¬ 
što loše dogoditi vama ili drugomu? 

15. Čemu najviše posvećujete svoje vrijeme? 

2 . 

„Blago ožalošćenima: 
oni će se utješiti ! 14 

(Mt 5,4) 

1. Prihvaćate li da će vaša konačna utjeha biti u 
Bogu? 

2. Kako se razvija vaša svijest o vlastitoj grješ- 
nosti i Božjem milosrđu? 

3. Imate li snage kajati se i za one grijehe koji su 
davno počinjeni, pa makar i ispovjeđeni? 

4. Kako doživljavate svoje ispovijedi 9 

5. Je li sakrament pomirenja za vas susret sa ži¬ 
vim Isusom? 

6. Vjerujete li da ste nakon ispovijedi uistinu u 
prijateljstvu s Bogom? 

7. Tješite li druge ili samo od drugih očekujete 
utjehu? 

8. Vjerujete li Kristovu obećanju da nakon prave 
žalosti slijedi utjeha? 

9. Okrivljujete li i žalostite li koga 9 

10. Vjerujete li u Duha Svetoga -Tješitelj a? 

3. 

„Blago krotkima: 
oni će baštiniti zemlju !* 4 

(Mt 5, 5) 

1. U čemu je vaše zauzimanje u širenju kraljev¬ 
stva Božjega? 

2. Jeste li nezadovoljni kad nije po vašoj volji? 

3. U kojoj mjeri druge ljutite, živcirate, poniža- 
vate, omogućujete im da se pokažu slabima? 

4. Što drugi misle o vašoj blagosti i što vi mislite 
o njoj? 

5. Donosite li mir u svim napetostima? 

6. Što mislite na kojem području biste morali 
najviše poraditi da ukrotite svoju narav? 

7. Krotite li svoju narav u suradnji s Božjom mi- 
lošću ili svojim silama? 

8. Molite li često: „Isuse, blaga i ponizna srca, 
učini srce moje (naše) po srcu svome?* 1 

9. Vjerujete li u Isusovo obećanje da će krotki 
baštiniti zemlju, tj. mesijansko kraljevstvo. 
Božji život 0 

10. Odlazite li na počinak, a da komu niste 
oprostili? 


4. 

„Blago gladnima i žednima pravednosti: 
oni će se nasititi!” 

(Mt 5. 6) 

1 Tražite li Božju pravednost? 

2. Zauzimate li se za pravdu u društvu 0 

3. Dopuštate li da vas nepravda baca u depresiju? 

4. Nadate li se da će vam Bog biti utjeha kada 
nedužni trpite? 

5. Govorite li da nikad neće biti pravde? 

6. Čeznete li za čitanjem Svetoga pisma i hra¬ 
nom na tim stranicama života? 

7. Dopuštate li Isusu da u vama živi ili svoje srce 
otvarate svakomu osim Bogu? 

8. Tražite li najprije Božje kraljevstvo ili zado¬ 
voljenje svojih potreba? 

9. Jeste li osvetoljubivi prema nekim ljudima? 

10. Pobjeđujete li nepravdu opraštanjem? 


5. 


„Blago milosrdnima: 
oni će zadobiti milosrđe!*' 

(Mt 5, 7) 

1. Jeste li milosrdni? 

2. Koliko suosjećate sa zaplakanima, žalosnima, 
bolesnima, potlačenima, giješnima? 

3. Najveći izraz milosrđa i ljubavi jest oprašta¬ 
nje Opraštate li onima koji su vam nanijeli ne¬ 
pravdu, oduzeli dobar glas, postavili zapreke, 
omeli neke planove ili su ljubomorni? 

4. Je li vaša pomoć doista nesebična, požrtvovna, 
milosrdna i u ljubavi? 

5. Ustrajavate li u tome da nećete oprostiti komu 
dok ne zatraži vaše oproštenje? 

6. Jeste li ikad izjavili: „nikad neću oprostiti 4 *? 

7. Molite li za dar ljubavi i opraštanja? 

6 . 

„Blago čistima srcem: 
oni će Boga gledati!” 

(Mt 5, 8) 

1. Bdijete li nad čistoćom svoga srca, duše i tijela 9 

2. Bi li i vama Isus rekao: najprije očisti nutrinu, 
zatim vanjštinu? 

3. Do čega vam je više stalo: do kreposti i bla¬ 
ženstva ili do tjelesnog izgleda i uspjeha? 

4. Borite li se protiv pošasti nemorala, pornogra¬ 
fije i svakog oblika nečistoće? 

5. Vjerujete li da je u Bogu izvor vaše čistoće i 
nagrada za sva odricanja? 

6. Što za vas znači „blago čistima srcem: oni će 
Boga gledati 44 ? 

7. Govorite li, makar i u šali, da se želite nauži¬ 
vati ovoga svijeta, pa onda što bude? 

8. Jeste li ikad nagovarali koga na grijeh? 

9. Jeste li koga sablaznili u čemu? 

10. Nastojite li Božjim očima gledati ovaj svijet 9 

7. 

„Blago mirotvorcima: 
oni će se sinovima Božjim zvati!“ 

(Mt 5, 9) 

1. Imate li mir u svome srcu 9 

2. Kažu li za vas: „kamo dođe, unosi mir“ 9 

3. Djelujete li pomiriteljski u zajednici, ili dijeli¬ 
te ljude na „naše" i „njihove"? 

4. Zadržavate li se samo na toleranciji ili preno¬ 
site mirotvorstvo u svoju sredinu? 

5 Dopuštate li Kristu da živi u vama sa svojim 
mirom? 

6. Nastojite li pomiriti zavađene? 

7. Jeste li propustili upozoriti giješnika na nje¬ 
gov grijeh? 

8. Jeste li izdvojili vrijeme kako bi neuka poučili? 

9. Borite li se za mir molitvom i pokorom? 

10. Upućujete li druge na sakrament pomirenja? 

11. Prihvaćate li svoje ime i prezime kao i svoje 
podrijetlo? 

12. Što vas čini sretnima i što najviše volite raditi? 
Razmislite da li je to ono što proslavlja Boga 9 

8 . 

„Blago progonjenima zbog pravednosti: 
njihovo je kraljevstvo nebesko!** 

(Mt 5. 10) 

1. Podnosite li strpljivo progone (nutarnje i vanj¬ 
ske) sjedinjujući se s Kristom 9 

2. Nastojite li se u progonima uzdići na viši stu¬ 
panj molitve, vjere, ljubavi i pouzdanja 9 

3. Progonite li vi koga svojim mislima i riječima 9 
4 Zavidite li onima koji posjeduju dobro znanje, 

izobrazbu i uspjeh? 

5. Trudite Ii se postići potrebno znanje radi obra¬ 
ne vjere i istine i u progonima? 

6. U Čemu najviše nalazite svoju utjehu? 

7. Nastojite li u najtežim progonstvima gledati 
Božjim očima? 

8. Blagoslivljate li one koji vas progone i 
proklinju? 

9. Molite li za one koji vas zlostavljaju? 

10. Prihvaćate li križeve u svome životu? 

11. Jeste li zahvalni za Isusovo djelo učinjeno za 
vas na križu 

12. Vjerujete li u oproštenje grijeha? 

KRATKI ISPIT SAVJESTI 


Odnos prema Bogu: 

1. Je li vam Bog na prvome mjestu u životu? 

2. Molite li svakodnevno" 7 

3. Odlazite li redovito na svetu misu nedjeljom i 
zapovjednim blagdanima? 

4. Sudjelujete li na sv. misi pobožno i sabrano? 

5. Nastojite li prema svojim mogućnostima biti 
aktivni u svojoj župnoj zajednici? 

6. Oslanjate li se u svemu na Boga" 7 

7. Jeste li prihvaćali praznovjeije ili okultizam" 7 
8 Jeste li psovali Boga, Majku Božju ili svece? 

9. Činite li dobra djela iz ljubavi prema Bogu" 7 

10. Čitate li sveto Pismo - Bibliju? 

Odnos prema sebi: 


1. Prihvaćate li sebe i svoj život kao Božji dar 9 

2. Obavljate li savjesno svoje dužnosti: posao, 
učenje, itd? 

3. Gubite li dragocjeno vrijeme na ono što vas ne 
izgrađuje? 

4. Nastojite li biti umjereni u jelu i piću 9 

5. Pazite li na svoje zdravlje? 

6. Obuzdavate li srditost 9 

7. Izbjegavate li lijenost? 

8. Izgovarate li nepristojne riječi, viceve i dvo¬ 
smislene šale? 

9. Gajite li moralnu čistoću svoje spolnosti? 

10. Izbjegavate li nepristojne sadržaje? 

11. Pazite li na čistoću pogleda? 

12. Služite li se lažima u razgovoru? 

13. Jeste li strpljivi sa sobom? 

14. Jeste li kada svjesno prešutjeli neki grijeh u 
ispovijedi? 

15. Kajete li se skrušeno za počinjene grijehe? 

Odnos prema drugima: 


1. Kako prihvaćate druge ljude 9 

2. Nastojite li misliti i govoriti dobro o drugim 
ljudima 9 

3. Izbjegavate li ogovaranje i negativne prosud¬ 
be o drugima? 

4. Nastojite li biti iskreni i istinoljubivi? 

5. Jeste li nepravedni? 

6. Zauzimate li se za obranu ljudskoga života 9 

7. Pomažete li ljudima u potrebi? 

8. Molite li za one koji su u nevolji? 

9. Jeste li s kim u zavadi 9 

10. Molite li za one zbog kojih trpite? 

11. Jeste li ljubomorni, zavidni ili pohlepni? 

12. Govorite li stalno o tuđim manama i 
nesavršenostima? 

13. Nastojite li voljeti ljude, posebno one s kojima 
živite? 

14. Kakav je vaš odnos prema roditeljima i 
starijima? 

15. Opraštate li onima koji su vas povrijedili? 

KAKO PRISTUPITI 
SAKRAMENTU POMIRENJA 

Molitva prije ispovijedi: 

Dođi Duše Sveli, 

ispuni mi dušu svojom milošću 

i prosvijetli ognjem svoje ljuba\’i. 

Daj mi hrabrosti priznati svoje grijehe, 
iskreno se za njih pokajali 
i od tebe primiti oproste nje. Amen. 

1. Pri ulasku na ispovijed pozdravite: 

- Hvaljen Isus i Marija! 

Svećenik odgovori: 

- Uvijeke! 

2. Prekrižite se: 

- II ime Oca i Sina i Duha Svetoga. Amen! 

3. Recite: 

- Skrušeno ispovijedam svoje grijehe koje 
sam učinio/učinila od posljednje ispovijedi. 

Zatim recite kada ste se posljednji put ispovje¬ 
dili. Ako ste se dogovorili za životnu ispovijed. 

recite da želite ispovjediti sve svoje grijehe ci¬ 
jeloga života. Zatim govorite svoje grijehe po 
broju i vrsti U ispovijedi ne optužujemo druge 
i ne spominjemo imena drugih. 

4. Kada nabrojite sve svoje grijehe, recite: 

- Molim pokoru i odrješenje. 

5. Slušajte što svećenik govori i upamtite što vam 
daje za pokoru Nakon toga vas on potakne na 
molitvu kajanja. 

6. Kajanje: 

- Kajem se od svega srca što uvrijedih Bo¬ 
ga, najveće i najmilije dobro. Mrzim na sve 
svoje grijehe i čvrsto odlučujem da ću se 
popraviti i da, uz pomoć Božje milosti, više 
neću griješiti. 

7. Svećenik tada moli molitvu odiješenja, vi se 
na kraju molitve prekrižite 

8. Ako svećenik još doda: 

- Hvalite Gospodina jer je dobar! 
tada odgovorite: 

- Jer je vječna ljubav njegova! 

9. Svećenik kaže: 

- Gospodin ti je otpustio grijehe, idi u miru! 

10. Odgovorite: 

- Bogu hvala! 

Nakon ispovijedi odlazite izmoliti pokoru koju 
vam je svećenik zadao. Prije pokore korisno je iz¬ 
moliti ovakvu ili sličnu molitvu: 

Predobri Bože. vraćam se tebi, 
obnovljenoga duha i srca. 

Hvala ti što si u ovom divnom 

sakramentu pomirenja 

obnovio svoj savez ljuba\ i sa mnom. 

Neka me tvoja milost zauvijek prati. 

Po Kristu Gospodinu našem. 

Amen. 

POKORNIČKO SLAVLJE 

t U ime Oca i Sina i Duha Svetoga. Amen 

Braćo i sestre. Gospodin nas poziva na vjeru i 
obraćenje. Stoga, otvorimo svoja srca i poslušaj- 
mo riječ svetoga Evanđelja! 

- Gospodin s vama 

-1 s duhom tvojim 

t Čitanje svetoga Evanđelja po Mateju 

( 6 . 43 - 48 ; 6 , 14 - 15 : 7 . 1 - 2 ; 9 . 13 ) 

«U ono vrijeme reče Isus: ‘Čuli ste da je reče¬ 
no: Ljubi svoga bližnjega, a mrzi neprijatelja. A 
ja vam kažem: Ljubite neprijatelje, molite za one 
koji vas progone da budete sinovi svoga Oca koji 
je na nebesima, jer on daje da sunce njegovo izlazi 
nad zlima i dobrima i da kiša pada pravednicima i 
nepravednicima. 

Jer ako ljubite one koji vas ljube, kakva li vam 
plaća? Zar to isto ne čine i carinici? I ako pozdrav¬ 
ljate samo braću, što osobito činite? Zar to isto ne 
čine i pogani? 

Praštajte ljudima njihove prijestupke. Doi¬ 
sta, ako vi otpustite ljudima njihove prijestupke, 
otpustit će i vama Otac vaš nebeski. Ako li vi ne 
otpustite ljudima, ni Otac vaš neće otpustiti vaših 
prijestupaka 

Ne sudite da ne budete suđeni I Jer sudom ko¬ 
jim sudite bit ćete suđeni. I mjerom kojom mjerite 
mjerit će se vama. 

Idite i proučite što znači: Milosrđe mi je mi¬ 
lo, a ne žrtva. Ta ne dođoh zvati pravednike, nego 
grešni ke.’» 

Riječ Gospodnja 

Ostali tekstovi prikladni /a pokomićko slavlje: Blažen¬ 
stva poziv na savršenost (Mt 5.1 -11); Iz srca čovječjeg izla¬ 
ze zle namisli (Mk 7,20-23); Poziv na obraćenje (Mk 1.14- 
15; Lk 15.1-7); Obnova života (Mk 12.28-34; Mt.51-12). 

Ispit savjesti. Izaberite jedan od prethodna tri 
obrasca ili vlastiti. 

Pomolimo se: Bože, Oče naš, dolaziš k nama 
u novosti života, a mi dolazimo k tebi sa svojim 
grijesima i slabostima. Molimo te da nas oslobodiš 
od zla grijeha i povedeš putem svoje milosti. 

Koji živiš i kraljuješ u vijeke vjekova. Amen. 

MISLI SVETACA O ISPOVIJEDI 


„Dobra djela započinju ispovijeđu zlih djela. ” 
Sv. Augustin (354.-430.) 

„Griješiti je ljudski, ali ustrajati u grijehu 
je đavolski. “ 

Sv. Katarina Sicnska (1347.-1380.) 

„Da je moja savjest opterećena svim grijesima 
koje je moguće počiniti, ja bih se ipak bacila 
u ruke našega Gospodina, 
srca slomljen pokajanjem. 

Znam kakvu On nježnost ima 
za svako svoje izgubljeno dijete 
koje Mu se vrati ” 

Sv. Tcrezija od Djeteta Isusa (1873.-1897.) 

„Najdragocjeniji plod ispovijedi 
je pomirenje s Bogom. “ 

Sv. IvanPavao II. (1920.-2005.) 

Molitva raskajana grešni ka 

Oprosti mi, savršeni moj Bože, 
što sam više volio nesavršenost 
i zle sklonosti, nego Tebe! 

Oprosti mi, pravedni moj Bože, 
jer sam Te uvrijedio svojim grijesima! 

Oprosti mi, sveti moj Bože, jer sam s\'ojim 
grijesima toliko dugo kaljao čistoću 
Tvoga pogleda! 

Oprosti mi, milosrdni moj Bože, 
što sam toliko dugo prezirao glas 
t\oga milosrđa! 

U dubokoj tuzi i kajanju, 
bacam se pred Tvoje noge. 

Smiluj mi se. Amen. 

Sv. Ignacije Lovolski (1491.-1356.) 

„Ako u svjetlosti hodimo, 
kao što je on u svjetlosti, 
imamo zajedništvo jedni s drugima 
i krv Isusa, Sina njegova, 
čisti nas od svakoga grijeha. u 

(liv 1.7) 

Križ od maslinovih grančica, simbol Programa Injigo 


"Uskrsnuće je uvijek prisutno 
u sakramentu pomirenja." 

(Sv. Ivan Pavao II.) 
















